《落叶和查夏重 其二》
清代·陈吁

美荫宜炎夏，冬来爱负曦。朔风知我意，日夜相芟夷。

去翳延暾温，排阴引晨熹。凝寒布煦燠，萧索生融滋。

寄语当涂子，慎勿戕生机。

作者简介：（公元一六四九年至一七三二年以后）清浙江海宁人，字言扬，号宋斋。由贡生官淳安教谕。为黄宗羲门人，又与查慎行同里友善，故诗文均有法度。兼明算学。有《勾股引蒙》、《勾股述》、《时用集》、《宋十五家诗选》。